Diari Oficial de la Generalitat Valenciana


Sumari del DOGV 9720, del 08-11-2023 (2023/11038)

Extracte de la Resolució de 6 de novembre de 2023, del director general de l'Institut Valencià de la Joventut, per la qual es convoquen les ajudes a entitats juvenils amb àmbit d'actuació a la Comunitat Valenciana per a l'execució de programes de joventut en 2023.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9720

Data del DOGV
:   08-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11845


Data del document
:   06-11-2023

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * Institut Valencià de la Joventut

Extracte de la Resolució de 6 de novembre de 2023, del director general de l'Institut Valencià de la Joventut, per la qual es convoquen les ajudes a entitats juvenils amb àmbit d'actuació a la Comunitat Valenciana per a l'execució de programes de joventut en 2023. [2023/11603]  
BDNS (identif.): 725330.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/725330  
  
Primer. Beneficiaris  
Podran sol·licitar les subvencions les entitats juvenils que es detallen en la base tercera de l'Ordre 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge, per la qual s'estableixen les bases reguladores de la concessió d'ajudes a entitats juvenils per a l'execució de programes de joventut, que complisquen els requisits que s'estableixen en la base quarta d'aquesta ordre.  
  
Segon. Objecte  
Les ajudes que es convoquen estan destinades a finançar activitats dutes a terme per entitats juvenils amb àmbit d'actuació a la Comunitat Valenciana, desenvolupades entre l'1 de gener i el 30 de novembre de 2023, en algun dels programes que es detallen en les bases primera i sisena de l'Ordre 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge.  
  
Tercer. Bases reguladores  
Les bases de la convocatòria d'aquestes subvencions es troben publicades en el Diari Oficial de la Generalitat Valenciana número 9718, de 6 de novembre de 2023.  
  
Quart. Import  
Aquesta convocatòria està dotada amb un import de 700.000 euros, de conformitat amb el que es preveu per la Llei de pressupostos de la Generalitat Valenciana de 2023.  
  
Cinqué. Termini de presentació de sol·licituds  
El termini de presentació de sol·licituds serà de 5 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Sisé. Altres dades  
La sol·licitud s'haurà d'efectuar en el model d'instància que figura annex a la resolució de convocatòria i es presentarà exclusivament de manera telemàtica en l'URL https://www.gva.es/va/inicio/procedimientos'id\_proc=221  
Els models de formularis i d'annexos es troben en l'URL de la sol·licitud esmentada.   
La documentació que cal aportar és la prevista en els punts sisé i desé de la resolució de convocatòria.  
La valoració de les sol·licituds es realitzarà conforme amb els criteris establits en la base novena i desena de l'Ordre 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge.  
El procediment de concessió d'aquestes ajudes serà el de concurrència competitiva, de manera que l'import de la línia de subvenció es distribuirà de manera proporcional a la puntuació obtinguda per les entitats sol·licitants que reunisquen els requisits.  
  
València, 6 de novembre de 2023.- El director general de l'Institut Valencià de la Joventut: Vicente Ripoll Gimeno.